
UZNESENIE VLÁDY SLOVENSKEJ REPUBLIKY

č. 497
z 13. júla 2011
k návrhu systému koordinácie a aktualizácie projektových zámerov v prioritných oblastiach Stratégie EÚ pre dunajský región
	Číslo materiálu:
	23514/2011

	Predkladateľ:
	vedúci Úradu vlády SR


Vláda
A. schvaľuje 

A.1. návrh systému koordinácie a aktualizácie projektových zámerov v prioritných oblastiach Stratégie EÚ pre dunajský región; 

B. ukladá 

1. podpredsedovi vlády a ministrovi dopravy, výstavby a regionálneho rozvoja
podpredsedovi vlády a ministrovi financií
ministrovi životného prostredia
ministrovi pôdohospodárstva a rozvoja vidieka
ministrovi hospodárstva
ministrovi školstva, vedy, výskumu a športu
ministrovi kultúry 
B.1. spracovať analýzu zamerania jestvujúcich (zazmluvnených) a ak je to relevantné, plánovaných projektov v oblasti pôsobenia rezortu (projekty štrukturálnych fondov a iné projekty) v korelácii s piliermi a prioritnými oblasťami Stratégie EÚ pre dunajský región

do 15. októbra 2011  
B.2. aktualizovať riadiace dokumenty existujúcich programov, ak vykonané analýzy poukážu na možnosti podpory projektových zámerov v súlade so Stratégiou EÚ pre dunajský región v rámci stanovených cieľov existujúcich programov a zároveň bez ohrozenia čerpania stanovených záväzkov tak, aby boli vytvorené predpoklady na podporu takýchto projektových zámerov
do 31. decembra 2011  

1. podpredsedovi vlády a ministrovi dopravy, výstavby a regionálneho rozvoja
podpredsedovi vlády a ministrovi financií
ministrovi zahraničných vecí
ministrovi životného prostredia
ministrovi pôdohospodárstva a rozvoja vidieka
ministrovi hospodárstva
ministrovi školstva, vedy, výskumu a športu
ministrovi vnútra
ministrovi kultúry
splnomocnencovi vlády SR pre vedomostnú ekonomiku 
B.3. poskytovať vedúcemu Úradu vlády SR súčinnosť a podporu pri implementácii Stratégie EÚ pre dunajský región

priebežne 

vedúcemu Úradu vlády SR
B.4. zriadiť konzultačnú skupinu národného kontaktného bodu pre Stratégiu EÚ pre dunajský región pozostávajúcu z členov riadiacich skupín pre prioritné oblasti Stratégie EÚ pre dunajský región

do 30. septembra 2011.
Vykonajú:
1. podpredseda vlády a minister dopravy, výstavby a regionálneho rozvoja 
podpredseda vlády a minister financií 
minister zahraničných vecí 
minister životného prostredia 
minister pôdohospodárstva a rozvoja vidieka 
minister hospodárstva 
minister školstva, vedy, výskumu a športu 
minister vnútra 
minister kultúry 
vedúci Úradu vlády SR 
splnomocnenec vlády SR pre vedomostnú ekonomiku 
Na vedomie:
predseda Slovenskej akadémie vied 
predsedovia samosprávnych krajov 

